# ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε.

**ΑΜΑΡΟΥΣΙΟΥ** **Μαρούσι 16 – 5 – 2025**

# Ταχ. Δ/νση: Λ. Κηφισιάς 211 Αρ. Πρ. : 99

**Τ.Κ. 15124 Μαρούσι**

**Τηλ. & Fax: 210 8020697**

**Πληροφορίες: Δημ. Πολυχρονιάδης (6945394406)**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ Δ/νση Π. Ε. Β΄ Αθήνας**

**Κοινοποίηση: ΥΠΑΙΘΑ, Περιφερειακή Δ/νση Πρ. & Δευτ. Εκπ/σης Αττικής, Δ. Ο. Ε., Σύλλογο Εκπ/κών Π. Ε. « Γ. Σεφέρης», Συλλόγους Εκπ/κών Π. Ε. της χώρας, ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΘΕΜΑ: « Καταγγελία μη απόδοσης συστημένων οργανικών θέσεων εκπαιδευτικών ΠΕ86, ΠΕ79 ΕΑΕ, ΠΕ91.01ΕΑΕ ».**

Με βάση το ΦΕΚ Αρ. Φύλλου 4330/ 24 – 7 – 2024 στο οποίο δημοσιεύθηκε η απόφαση υπ’ αριθμ. 84400/ΓΔ4 περί Κατανομής οργανικών θέσεων ειδικοτήτων κλάδων ΠΕ05 Γαλλικής, ΠΕ06 Αγγλικής, ΠΕ07 Γερμανικής, ΠΕ08 Καλλιτεχνικών, ΠΕ79 Μουσικής-ΠΕ79.01 Μουσικής Επιστήμης, ΠΕ86 Πληροφορικής, ΠΕ91 Θεατρικής Αγωγής-ΠΕ91.01 Θεατρικών Σπουδών και ΠΕ91.02 Δραματικής Τέχνης ανά περιοχή μετάθεσης και σε σχολικές μονάδες Πρωτοβάθμιας Εκπαίδευσης των Υπουργού και Υφυπουργού Παιδείας, Θρησκευμάτων και Αθλητισμού συστάθηκαν οργανικές θέσεις ΠΕ86 (Πληροφορικής), ΠΕ79ΕΑΕ (Μουσικής) και ΠΕ91.01 ΕΑΕ (Θεατρικής Αγωγής τόσο στο Ειδικό Δημοτικό Σχολείο Αμαρουσίου (Σικιαρίδειο) όσο και στο Ειδικό Δημοτικό Σχολείο Ηρακλείου –Αττικής.

Οι συγκεκριμένες οργανικές θέσεις, παρά το γεγονός ότι έχουν συσταθεί και δημοσιευθεί η απόφαση συστάσεώς τους στο ΦΕΚ από τον Ιούλιο του 2024, δεν αποδόθηκαν – ανακοινώθηκαν προς κάλυψη στις/στους ενδιαφερόμενους εκπαιδευτικούς της Δ/νσης Π. Ε. Β΄ Αθήνας κατά την πρόσφατη πρόσκληση εκδήλωσης ενδιαφέροντος για κάλυψη οργανικών θέσεων όλων των ειδικοτήτων που μετατέθηκαν ή ευρίσκονταν στη διάθεση του Π. Υ. Σ. Π. Ε. της Β΄ Δ/νσης Π. Ε. Αθήνας χωρία καμία αιτιολογία από την πλευρά της Δ/νσης Π. Ε. Β΄ Αθήνας.

Μάλιστα παρά το γεγονός ότι συνάδελφοι – μέλη των σωματείων της Β΄ Δ/νσης Π. Ε. Αθήνας των συγκεκριμένων ειδικοτήτων ζήτησαν μέσω των αιτήσεών τους την κατάληψη των συγκεκριμένων θέσεων και ενώ αυτές υπήρχαν κανείς δεν τοποθετήθηκε σε αυτές τις συγκεκριμένες θέσεις ειδικοτήτων των Ειδικών Δημοτικών Σχολείων Αμαρουσίου & Ηρακλείου – Αττικής και στις ερωτήσεις των συναδέλφων προς τα αιρετά (;) μέλη του Π.Υ.Σ.Π.Ε. Β΄ Δ/νσης Π. Ε. Αθήνας και προς τη Δ/νση Π. Ε. Β΄ Αθήνας δεν δόθηκε καμία ουσιαστική απάντηση.

Το Δ. Σ. του Συλλόγου Εκπ/κών Π. Ε. Αμαρουσίου καταγγέλλει τις παραπάνω ενέργειες της Δ/νσης Π. Ε. Β΄ Αθήνας και του Π. Υ. Σ. Π. Ε. Β΄ Αθήνας ως απόλυτα παράνομες και καταχρηστικές σε βάρος των εργασιακών δικαιωμάτων των εκπαιδευτικών και καλεί τους αρμοδίους της Δ/νσης Π. Ε. Β΄ Αθήνας να αποδώσουν άμεσα προς κάλυψη της συγκεκριμένες θέσεις ειδικοτήτων διορθώνοντας την κατάφορη αδικία που έχει συντελεστεί σε βάρος εκπαιδευτικών των συγκεκριμένων ειδικοτήτων.

Καταγγέλλουμε το συγκεκριμένο γεγονός τόσο στην Περιφερειακή Δ/νση Πρ. & Δευτ. Εκπ/σης Αττικής όσο και στην πολιτική ηγεσία του ΥΠΑΙΘΑ ζητώντας την άμεση παρέμβασή τους για την επίλυση του θέματος και την απόδοση ευθυνών για τις μη νόμιμες αυτές ενέργειες της Δ/νσης Π. Ε. Β΄ Αθήνας, διότι με τρόπο αυτό ακυρώνονται στην πράξη οι χρόνιες και επίπονες προσπάθειες και οι αγώνες του κλάδου μας για τη σύσταση οργανικών θέσεων ειδικοτήτων ενώ παράλληλα αφήνονται τα Ειδικά Δημοτικά Σχολεία ακάλυπτα από μόνιμο προσωπικό ανοίγοντας το δρόμο για την περαιτέρω υποβάθμιση και κατάργησή τους.

Καλούμε το Δ. Σ. της Δ. Ο. Ε. να επιληφθεί άμεσα του θέματος.

Το Δ. Σ. του Σ. Ε. Π. Ε. Αμαρουσίου θα ζητήσει άμεσα συνάντηση με τον Δ/ντή Π. Ε. Β΄ Αθήνας προκειμένου να του ζητήσει εξηγήσεις για τη στάση του αυτή και να εκφράσει την έντονη διαμαρτυρία του στη βάση της διεκδίκησης της απόδοσης των συγκεκριμένων οργανικών θέσεων προς άμεση κάλυψη από τις/τους ενδιαφερόμενους εκπαιδευτικούς.

Τέλος παραπέμπουμε τις/τους εκπαιδευτικούς των συγκεκριμένων ειδικοτήτων που ζήτησαν με αίτησή τους την κατάληψη των συγκεκριμένων οργανικών θέσεων στα Ειδικά Σχολεία Αμαρουσίου και Ηρακλείου – Αττικής στον νομικό σύμβουλο του σωματείου μας για περαιτέρω ενέργειες αν και εφόσον αυτές χρειαστούν.

